
NARVA LINNAVALITSUS

K O R R A L D U S


Narva								    ____.09.2020. a nr _____ - k


Narvas Linda tänav 4 hoones 
asuva ruumi tasuta kasutusse andmine
(Mittetulundusühing Young & Active)


1. ASJAOLUD JA MENETLUSE KÄIK

Narva Linnavalitsuse Linnamajandusametile laekus Mittetulundusühingult Young & Active, registrikood 80449642, taotlus anda MTÜ-le tasuta kasutusse lisaruumid nr 1, 3, 6-8, üldpindalaga 232,2 m2, mis asuvad Linda tn 4 hoone 5. korrusel, laste ja noorte spordi- ja vabaajaveetmise keskuse tegevuse laiendamiseks.

Laste ja noorte spordi- ja vabaajaveetmise keskus lasermängu elementidega töötab alates 13.04.2018 naaberruumides, mille pindala on 381,0 m².  
MTÜ-le Young & Active on 2020. aastaks kehtestatud ühtne kuutasu hoone hooldus- ja kommunaalkulude katmiseks 1,15 euro/m².

Lepingu kehtivuse jooksul MTÜ Young & Active on investeerinud linnavarasse (ehitustööd, eriseadmete soetamine) üle 45 000 euro ja tal on kavas teha remonti ka lisaruumides.

MTÜ teeb koostööd noorteorganisatsioonidega, tegeleb heategevusega ja toetab Narva linna sotsiaalprojekte. Laste ja noorte spordi- ja vabaajaveetmise keskust külastavad Narva, Kohtla-Järve, Sillamäe, aga ka Sankt-Peterburi õpilased.

MTÜ Young & Active taotlust arutati Narva Linnavalitsuse linnavarakomisjoni koosolekul 13.02.2020 (protokoll nr 2) ning otsustati:
10.1. Jätta MTÜ Young & Active ruumide 6-8 tasuta kasutamise taotlus rahuldamata.
10.2. Anda tasuta kasutusse aadressil Narva, Linda tn 4 viiendal korrusel asuvad ruumid 1, 3 üldpindalaga 141,6 m² MTÜ-le Young & Active, registrikood 80449642 laste ja noorte spordi ja vabaajaveetmise keskuse tegevuse laiendamiseks. 
10.3. Narva Linnavalitsuse Linnamajandusametil linnaarhiivi poolt ruumide vabastamisel esitada punktis 10.2 esitatud otsus Narva Linnavalitsuse istungile korralduse vastuvõtmiseks.

Narva Linnaarhiiv tagastas 02.04.2009 sõlmitud linnavara tasuta kasutamislepingu nr 1/508-T alusel kasutuses olevad aadressil Narva, Linda tn 4 viiendal korrusel asuvad ruumid nr 1, 3 üldpindalaga 141,6 m² üleandmise-vastuvõtmise akti alusel 07.09.2020. a.


2. ÕIGUSLIKUD ALUSED

2.1.	Narva Linnavolikogu 17.03.2005. a määruse nr 14 “Linnavara kasutusse andmise kord” § 7 lg ja § 7 lg 2 p 3 sätestatu alusel võib linnavara mittetulundusühingutele anda tähtajaga kuni 5 aastat või tähtajatult tasuta kasutusse linnavalitsuse korraldusega.

3.  OTSUS

3.1.	Anda MTÜ-le Young & Active avalikku enampakkumist korraldamata määramata ajaks tasuta kasutusse Narvas Linda tn 4 viiendal korrusel asuvad ruumid nr 1, 3 üldpindalaga 141,6 m² mittetulundusühingu tegevuse laiendamiseks.
 
3.2.	Narva Linnavalitsuse Linnamajandusametil sõlmida Mittetulundusühinguga Young & Active punktis 3.1 nimetatud linnavara kasutamise leping.

 
4. RAKENDUSSÄTTED

4.1. Narva Linnavalitsuse Linnamajandusametil teha korraldus teatavaks Mittetulundusühingule Young & Active.

4.2. Korraldus jõustub seadusega sätestatud korras.

4.3. Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates Narva Linnavalitsuse poolt korralduse teatavakstegemist.

